Næringslivet oplevede i 1960'erne og 1970'erne en ekspansion, som har været kaldt et "økonomisk under". Velstanden er dog yderst ujævnt fordelt mellem forskellige dele af landet, og kløfterne har snarest vokset mellem forskellige samfundsgrupper. De sydlige dele er relativt velstående i skarp kontrast til nøden og undernæringen i uudviklede områder. Den nye hovedstad Brasília (indviet i 1960 under præsident [[Juscelino Kubitschek]]) er et forsøg på at åbne det tyndt befolkede indland. Den hurtige vækst skabte ubalance i økonomien og resulterede i [[1980'erne]] i krise med social og politisk uro. Høj inflation og en katastrofal udlandsgæld fremtvang en økonomisk stramning.<ref>Alla Världens Länder 2000 Bonnier Lexikon</ref> For at løse problemerne skiftede Brasilien i 1994 til en ny valuta, [[real]], som var styret efter den amerikanske dollar. En økonomisk vækst indtraf, og inflationen sank, udlandet begyndte at investere mere i den brasilianske industri.<ref>[http://www.ne.se/article/article.jsp?i_art_id=135191&i_sect_id=135180&originalURI=/brasilien/n%25C3%25A4ringsliv Brasilien - Uppslagsverk - NE<!-- Bot genereret titel -->]</ref>
Politik